open-index/open-wikipedia-markdown huggingface dataset:
Gisela (dainininkė)

**Gisela Lladó Cánovas** (žinoma kaip **Gisela**; g. 1979 m. sausio 1 d. Barselonoje, Katalonijoje) – ispanų dainininkė ir aktorė. Išgarsėjo po dalyvavimo Ispanijos talentų šou „Operación Triunfo“, kuriame užėmė 8 vietą.

Po talentų šou 2002 m. išleido debiutinį albumą „Parte De Mí“. Tais pačiais metais dalyvavo „Eurovizijoje“ kaip Rosa López pritariančioji dainininkė.

2007 m. pabaigoje Andoros transliuotojo RTVA uždaru būdu pasirinkta atstovauti Andorai 2008 m. „Eurovizijos“ dainų konkurse Belgrade, Serbijoje. Kovo 1 d. paskelbtas dainos „Casanova“ vaizdo klipas. Eurovizijos pusfinalyje ji užėmė 16 vietą.

## Diskografija

### Albumai
* 2002 – *Parte de mí*
* 2004 – *Más allá*
* 2006 – *Ni te lo imaginas*
* 2010 – *Vivir la Navidad*
* 2011 – *Pensando en ti*

### Singlai
* 2002 – *Vida*
* 2002 – *Mil noches y una más*
* 2002 – *Ámame ahora y siempre*
* 2003 – *Este amor es tuyo*
* 2003 – *Más allá*
* 2004 – *Amor divino*
* 2006 – *Turú Turú*
* 2006 – *Mágica la Nntte*
* 2008 – *Casanova*
* 2010 – *Vivir la Navidad*
* 2011 – *Él es ella*
* 2011 – *De tarde en tarde*

## Nuorodos

* „Twitter“ paskyra

|-
Chorų karai (3 sezonas)

3-asis „Chorų karų“ sezonas prasidėjo 2012 m. sausio 22 d., baigėsi balandžio 8 d. 3-ajame projekto sezone dalyvavo 7 chorai. Balandžio 8 d. vykusiame finale nugalėjo Rondo ir Kauno rajono Božolė choras, antrąją vietą užėmė Katažina Nemycko ir Vilniaus krašto Kaštoninis choras. Trečiąją vietą pusfinalyje užėmė Kėdainių Ledinis choras, kurio vadovės iki iširimo buvo Giulija ir Monika. 4-ąją poziciją užėmė Ventukai ir Naujosios Akmenės Širdžių choras, penktąją užėmė Stano ir Panevėžio pataisos namų Vilties choras, šeštais tapo Kitava ir Šiaulių studentiškasis Saulės choras, o paskutiniais tapo Edmundas Kučinskas ir Klaipėdos Jūros choras.

## Chorai ir rezultatai

## Struktūra

Kiekvienoje laidoje (išskyrus finalą) chorus dešimtbalėje sistemoje vertina profesionalų komisija, sudaryta iš keturių narių. Jos balsai sumuojami su žiūrovų balsais. Kas dvi savaites, nuo 9-osios laidos – kas savaitę „Chorų karus“ palieka mažiausiai žiūrovų ir komisijos palaikymo sulaukęs choras. Pusfinalyje lieka trys chorai, finale – du.

## Balsavimų lentelės

### Komisija
Dancing Lasha Tumbai

**„Dancing Lasha Tumbai“** (, ) – ukrainiečių atlikėjo Verkos Serdiučkos (tikrasis vardas – *Andrijus Danilko*) daina, pasirinkta atstovauti Ukrainai 2007 m. Eurovizijos dainų konkurse, kuris vyko Helsinkyje, Suomijoje. Originalus dainos pavadinimas – *Danzing*, tačiau pavadinimas buvo pakeistas dėl dainos žodžių nesutarimų. Kūrinys atliekamas keturiomis kalbomis: vokiečių, anglų, rusų ir ukrainiečių.

Eurovizijos finale „Dancing Lasha Tumbai“ užėmė antrą vietą.

## Išnašos

## Nuorodos
* Dainos žodžiai
Microsoft Flight Simulator

**Microsoft Flight Simulator serija** – Microsoft kompanijos kurtas lėktuvų simuliacinis žaidimas. Tai yra vienas ilgiausiai kurtų, geriausiai žinomas ir vienas realistiškiausių tokio tipo simuliatorių visoje rinkoje.

Microsoft Flight Simulator tapo vienas ilgiausiai kurtų Microsoft gaminių – pirmoji simuliatoriaus dalis buvo sukurta 1982 m. (Flight Simulator 1.0). 2009 m. Microsoft pranešė uždaranti „ACES Game Studio“, kuri buvo atsakinga už šio simuliatoriaus gamybą. Taip baigėsi 25 metus trukusi šio žaidimo istorija. Pagal šį rodiklį šis žaidimas vadinamas ilgiausia visų laikų žaidimų serija.

2019 m. „Electronic Entertainment Expo“ parodoje kompanija paskelbė apie visiškai atnaujintą simuliatorių „Microsoft Flight Simulator“. Jis pasirodė 2020 m. rugpjūčio 18 d.

2024 m. birželio mėnesį unikalių 2020 m. simuliatoriaus vartotojų skaičius perkopė 15 milijonų.

## Microsoft Flight Simulator versijos
* 1982 – Microsoft Flight Simulator 1.0
* 1983 – Microsoft Flight Simulator 2.0
* 1988 – Microsoft Flight Simulator 3.0
* 1989 – Microsoft Flight Simulator 4.0
* 1993 – Microsoft Flight Simulator 5.0
* 1995 – Microsoft Flight Simulator 5.1
* 1996 – Microsoft Flight Simulator '95
* 1997 – Flight Simulator 98
* 1999 – Flight Simulator 2000
* 2001 – Flight Simulator 2002
* 2003 – Microsoft Flight Simulator 2004
* 2006 – Microsoft Flight Simulator X
* 2012 – Microsoft Flight
* 2014 – Microsoft Flight Simulator X: Steam Edition
* 2020 – Microsoft Flight Simulator
* 2024 – Microsoft Flight Simulator 2024

## Nuorodos
* Oficiali svetainė

## Šaltiniai
Raquel Rastenni

**Raquel Rastenni** (tikrasis vardas – *Anna Rachel Rastén*, g. 1915 m. rugpjūčio 21 d. – m. 1998 m. rugpjūčio 17 d.) – populiari danų dainininkė. Gimė Kopenhagoje, jos tėvai, kurie buvo žydai, 1906 m. emigravo į Daniją.

1958 m. dalyvavo „Dansk Melodi Grand Prix“ atrankoje į Eurovizijos dainų konkursą, kurią ji laimėjo.
Konkurse ji atliko dainą „Jeg rev et blad ud af min Dagbog“ ir užėmė 8 vietą.

1980 m. pabaigoje ji pasitraukė iš viešojo gyvenimo. Mirė 1998 m. rugpjūčio 17 d. Skodsborgo miestelyje, esančiame netoli Kopenhagos, likus keturioms dienoms iki 83-iojo gimtadienio.

## Nuorodos
* Raquel Rastenni IMDB svetainėje

|-
Neslerio kulka

**Neslerio kulka** () – kulkos tipas, skirtas pro žiotis užtaisomiems lygiavamzdėms muškietoms, naudotas Krymo kare. Užtikrina didesnį taiklumą nei paprastos apvalios muškietų kulkos. 

## Konstrukcija
Neslerio kulka – tai trumpa kūgiškai cilindrinė minkšto švino kulka, turinti dugnelyje kūginę įdubą. Šūvio metu parako dujų slėgis, veikdamas įduboje, priversdavo cilindrinę kulkos dalį išsiplėsti ir prisispausti prie vamzdžio sienelės. Tai užtikrina geresnę obtiuraciją ir didesnį pradinį kulkos greitį. 

Panašios konstrukcijos buvo vadinamosios  ' *Chace* kulka' (pavadinta pagal kulkos išradėją *W.B. Chace*, Jungtinėse Valstijose sukūrusį kulką 1861 m.). Šis kulkų variantas į gamybą nebuvo priimtas.

## Vartojimas
Kulką būdavo galima sparčiai išimti iš popierinio šovinio, paraką iš šovinio suberti į vamzdį ir ant viršaus į vamzdį įleisti kulką. Tadą į kulką smogdavo grūstuvu, kad kulka suspaustų parako užtaisą ir kulkos dugnelio įduba užsipildytų paraku. Šūvio metu besiplečiančios parako dujos priverčia apatinę kulkos dalį išsiplėsti, kas pagerina obtiuraciją. Dėl to padidėja kulkos greitis, lėkimo nuotolis ir taiklumas. 

## Nuorodos

* 
* Pedersoli musket, Nessler Balls and RCBS Dies 
* Evolution of the projectiles of firearm, the spherical ball to the ball with skirt of the type MINIE
Mironas (skulptorius)

**Mironas** (, V a. pr. m. e.) – senovės Graikijos skulptorius, liejęs bronzines skulptūras, klasikinės epochos meno atstovas. Gyveno panašiu laikotarpiu kaip Polikletas ir Fidijas. Dirbo 440-480 m. pr. m. e., Atikoje ir Atėnuose. Mironas pirmasis mėgino vaizduoti ryškius kūno judesius ir gilius sielos išgyvenimus, garsiausia jo skulptūra – Diskobolas (Disko metikas).

## Gyvenimas ir kūryba

Mironas gimė V a. pr. m. e. Eleuterijoje, prie istorinės Bojotijos ir Atikos sienos, didžiają gyvenimo dalį praleido Atėnuose. Plinijus mini, kad Mirono mokytojas buvo Ageladas.

Dirbdamas skulptūras tik iš bronzos, iš dievų ir žmonių Mironas labiausiai nusipelnė vaizduojant atletus. Antikos kritikai laikė jį realistu ir anatomijos žinovu, nemokančiu veiduose išreikšti emocijų. Skulptūrose jungiamas harmoningas judesys ir įtemptos pozos. Garsūs buvo jo skulptūriniai gyvulių atvaizdai, kurių nėra išlikę.

Pagrindiniai darbai: „Diskobolas“ („Disko metikas“), Atėnės ir Marsijo statulų grupė, buvusi Atėnų akropolyje; taip pat „Atėnė, paniekinusi fleitą“, „Baimės apimtas Marsijas“, grupė „Tesėjas ir minotauras“, iš kurios išlikęs tik minotauro biustas. Yra išlikę duomenų apie milžiniškų statulų grupę (Dzeusas, Atėnė ir Heraklis) Samo saloje, įvairias Heraklio statulas.Taip pat yra dar raštuose minimų neatrastų skulptūrų. Tai argivų bėgiko ir Olimpinio čempiono *Lado* statula ir bronzinės karvės skulptūra, stovėjusi Atėnų turgavietėje.

## Galerija


Vaizdas:Statue of the Minotaur (Roman copy after an original by Myron) at the National Archaeological Museum of Athens on 3 April 2018.jpg|Minotauro biustas iš neišlikusios grupės *Tesėjas ir minotauras*, kopija, Atėnų nacionalinis archeologijos muziejus.
Vaizdas:Head boxer Musei Capitolini MC188 n1.jpg|Boksininko galva, kopija, Kapitolijaus muziejai.
Vaizdas:Statues in the Vatican Museum photo-2.JPG|*Atėnė, paniekinusi fleitą*, kopija, Vatikano muziejai.
Vaizdas:Statues in the Vatican Museum photo-3.JPG|*Baimės apimtas Marsijas*, kopija, Vatikano muziejai.


## Išnašos
Eiludas ap Kinanas

**Eiludas ap Kinanas** (žuvo 642 m. rugpjūčio 5 d.) – Poviso karalius (613/615–642 m.), Kinano Garuino sūnus.

613 metais Eiludas dalyvavo mūšyje prie Česterio, kur britų armija buvo nugalėta. Jis buvo vienas iš tų, kurie išgyveno. Grįžęs į Povisą jis nuvertė nuo sosto savo jauną giminaitį Manuganą ir pats tapo Pouiso karaliumi. 642 metais jis apsijungė su Mersijos armija prieš Nortumbriją: Mais-Kogvio mūšyje sąjungininkų armija laimėjo prieš nortumbriečius, bet pats Eiludas krito kovoje.

## Išnašos

## Literatūra
* Ashley M. British monarchs. – Robinson, 1998. – P. 153–154. – 808 p. – ISBN 978-1854875044

## Nuorodos
* Eiludas
Stanislovas Pavilonis

**Stanislovas Pavilonis** (1882 m. kovo 13 d. Senuosiuose Elmininkuose – 1926 m. rugpjūčio 8 d. Mount Carmel, Pensilvanija, JAV) – kunigas.

Po dėdės prelato Antano Pavilonio mirties 1918 m. S. Pavilonis perėmė ir saugojo jo gausią asmeninę biblioteką – iš pradžių tėviškėje Elmininkuose, o nuo 1921 m. – Kaune. Pablogėjus sveikatai, 1924 m. spalio 27 d. pasitraukė iš pareigų kurijoje bei katedroje ir kaip Šv. Kazimiero draugijos įgaliotinis išvyko į JAV. Gyvendamas JAV, jis lankėsi lietuvių kolonijose, skaitydamas paskaitas ir ragindamas lietuvius katalikus tapti Šv. Kazimiero draugijos nariais.

## Šaltiniai
Kepler-186f

**Kepler-186f** – egzoplaneta, skriejanti aplink raudonąją nykštukę Kepler-186, esančią apie 500 šviesmečių nuo Žemės. Tai yra pirmoji atrasta Žemei artimo dydžio egzoplaneta, esanti kitos žvaigždės gyvybės zonoje. Šią egzoplanetą atrado NASA Kepler kosminis teleskopas. Apie tai NASA pranešė 2014 m. balandžio 17 d.

Kepler-186f žvaigždinis periodas yra 129,9 dienos. Kol kas dėl didelio atstumo sunku pasakyti, ar ši egzoplaneta tvirtai susieta su savo žvaigžde (kaip Mėnulis su Žeme). Dėl mažo savo žvaigždės šviesumo Kepler-186f gauna tik 32 % radiacijos, palyginus su Žeme. Egzoplaneta yra gyvybės zonos ribose, panašiai kaip Marsas Saulės sistemoje. Ši egzoplaneta yra 11 % didesnė už Žemę.
 
## Šaltiniai
Kevin Bieksa

**Kevin Bieksa** (g. 1981 m. birželio 16 d.) – lietuvių kilmės profesionalus Kanados ledo ritulininkas.

Nuo 2005 m. žaidžia Nacionalinėje ledo ritulio lygoje su Vankuverio Canucks klubu. 2014 m. pirmą kartą pakviestas į Kanados vyrų nacionalinę ledo ritulio rinktinę dalyvauti pasaulio čempionate.

## Šaltiniai
Normundas Valteris

**Normundas Valteris** (1972 m. gruodžio 17 d. – 1996 m. balandžio 17 d.) – Lietuvos kariuomenės karininkas, Vyresnysis leitenantas. Žuvo vykdydamas užduotį netoli Maglajaus miestelio šiaurinėje Bosnijoje (Bosnija ir Hercegovina).

## Biografija
1991 m. baigė Baisogalos (Radviliškio r.) vidurinę mokyklą. Tų pačių metų liepą, pradėjo tarnybą Krašto apsaugos Vilniaus motodesantiniame batalione. Tarnavo "Geležinio vilko“ Vilniaus batalione. Nuo 1992 m. mokėsi Lietuvos karo akademijoje ir buvo vienas pirmųjų ją baigusių šalies karininkų. 1994 m. N. Valteriui buvo suteiktas leitenanto laipsnis.

1996 m. vasario 19 d. Lietuvos taikos palaikymo būrio LITPLA 4 Danijos bataliono sudėtyje išvyko į NATO vadovaujamą taikos įtvirtinimo misiją Bosnijoje ir Hercegovinoje.

N. Valteris žuvo 1996 m. balandžio 17 d., vykdydamas užduotį netoli Maglajaus miestelio šiaurinėje Bosnijoje. Visureigis, kuriuo važiavo keturi Lietuvos ir Danijos kariai, kalnų kelyje užvažiavo ant prieštankinės minos. Per sprogimą žuvo N.Valteris ir Danijos karys.
 
Po mirties N. Valteris už pasiaukojimą ir narsą vykdant NATO taikos įgyvendinimo misiją buvusioje Jugoslavijoje buvo apdovanotas Vyčio Kryžiaus 2-ojo laipsnio ordinu ir NATO medaliu už tarnybą.
 
1998 m. sausį Vilniuje Tarnybos draugų iniciatyva N. Valteriui atidengtas paminklinis akmuo Generolo Jono Žemaičio Lietuvos karo akademijos kieme. Viborge (Danijoje) pastatytame paminkle taip pat įrašyta Lietuvos karininko pavardė.
 
N. Valteris palaidotas Ginkūnų kapinėse Šiauliuose.

## Apdovanojimai
N. Valteris po mirties buvo apdovanotas Vyčio Kryžiaus 2-ojo laipsnio ordinu už pasiaukojimą ir narsą.

## Šaltiniai
Lygių galimybių plėtros centras

**Lygių galimybių plėtros centras** – 2003 m. veiklą pradėjusi nevyriausybinė organizacija. Centras įsikūręs Vilniuje, Raugyklos g. 15, 209. Centro vadovė – Virginija Aleksejūnė.

## Tikslai

* Siekti lyčių lygių teisių įtvirtinimo ir jų įgyvendinimo;
* Skatinti lygias galimybes, mažinti diskriminacijos apraiškas vykdant prevencinę veiklą Lietuvos Respublikos lygių galimybių įstatyme nustatytais diskriminacijos pagrindais;
* Ugdyti visuomenės pagarbą įvairovei, žmogaus teisių suvokimą ir nepakantumą diskriminacijai dėl lyties, etninės kilmės, religijos, negalios, amžiaus, lytinės orientacijos;
* Keisti neigiamai stereotipinį moterų bei vyrų, amžiaus grupių, tautinių, etninių mažumų, neįgaliųjų ir kitų socialinių grupių įvaizdį visuomenėje;
* Plėtoti ir populiarinti lyčių lygybės idėjas, stiprinti moterų ir vyrų asmeninę ekonominę nepriklausomybę.

## Uždaviniai
Pagrindiniai organizacijos uždaviniai yra lyčių dialogo skatinimas ir visuomenės nepakantumo žmogaus diskriminacijai dėl etniškumo, negalios, seksualinės orientacijos, amžiaus ugdymas.

## Vykdomos veiklos

Organizuoja informacines kampanijas, advokaciją, mokymus bei seminarus NVO, profsąjungų, verslo institucijų atstovams, biudžetinių bei statutinių įstaigų darbuotojams. Taip pat centras rengia straipsnius ir leidinius, teikia ekspertizę lyčių lygybės, lygių galimybių klausimais.

## Nuorodos
*  Oficiali Centro svetainė
Muharako sala

**Muharako sala** () – sala Persijos įlankoje, į šiaurę nuo Bahreino salos (su ja jungiasi 3 tiltais). Sudaro Bahreino valstybės Muharako muchafazą. Plotas – 56 km². Paviršius žemas, smėlingas, dabar daugiausia urbanizuotas. Saloje yra Bahreino tarptautinis oro uostas bei aerodromas. Didžiąją dalį salos užima Muharako miestas. Kitos svarbesnės gyvenvietės – Deiras, Aradas, Kalalis, Hidas, Samahidžas.
Patrankos grūstuvas

**Patrankos grūstuvas** () – įtaisas (ilgas kotas, kurio gale trinkelė su šepečiu) artilerijos pabūklų vamzdžiams valyti. Senovinių patrankų grūstuvais po šūvio gesindavo patrankos viduje likusius rusenančius užtaiso maišo likučius (kad nuo šių nesprogto naujam šūviui dedamas naujas parako užtaisas). 

## Aprašas
Senosios artilerijos grūstuvų šepetinės galvutės buvo cilindrinės (patrankų) arba kūginės (mortyrų ir haubisų) formos. Haubicos turėdavo du grūstuvus – vieną vamzdžio kanalui, antrą parako kamerai. Kad grūstuvas efektyviau gesintų rusenančius likučius vamzdyje, grūstuvo šepetį pamirkydavo vandenyje su actu. Indas su šiuo skiediniu stovėdavo prie pabūklo. Lauko artilerijos grūstuvai kitame koto gale turėdavo specialų cilindrinį antgalį (), kuriuo užtaiso maišą nustumdavo į parako kamerą. 

Vėliau kombinuotus grūstuvus nustojo naudoti: Jei užtaisas sprogdavo dedamas, o artileristas užtaiso maišą stumdavo tiesiu kombinuotu grūstuvu, artileristas dažniausiai žūdavo; o jei artileristas naudodavo atskirą kreivą užtaiso stumtuvą ir užtaisas sprogdavo dedamas, artileristas paprastai prarasdavo ranką, bet likdavo gyvas. 
Grūstuvo šepetį darydavo iš kiaulės šerių, avikailio. Šaudant sviediniais su švininiu apvalkalu  naudodavo grūstuvus su metaliniais šeriais, kad iš vamzdžio būtų išvalomi švino likučiai.. 

Ėmus naudoti artilerijos patrankų tūtas ir bedūmį paraką nustojo valyti vamzdį po kiekvieno šūvio. Grūstuvo liko kaip pabūklų reikmenys, bet jie naudojami tik vamzdžiams valyti ir sutepti po šaudymo. 

## Papildoma informacija
* Borodino mūšio metu, kai lenkų ulonai atakavo bateriją, keturiasdešimtmetis artilerijos generolas leitenantas (pasižymėjęs galiūnišku kūno sudėjimu) Vasilijus Kosteneckis sugriebė patrankos grūstuvą ir ėmė juo triuškinti lengvuosius lenkų kavaleristus, kol grūstuvas sulūžo. Kiti artileristai pasekė Kosteneckio pavyzdžiu, jie gynėsi kapotėmis, grūstuvas ir kas papuolė po ranka, ir baterija nuo kavaleristų apsigynė. Apie tai sužinojęs imperatorius Aleksandras I paklausė generolo Kostencekio, kaip jam galėtų padėkoti. Kosteneckis pasiūlė grūstuvų kotus gaminti ne medinius, o geležinius. „Man nesunku įvesti geležinius grūstuvus, - atsakė imperatorius. - Bet kur paimti tiek Kosteneckių, kurie sugebėtų jais kautis?“


File:Fort Christiansvaern Christiansted St Croix USVI 29.jpg|Patrankų grūstuvai arsenale
File:Böllerkanone.JPG|Patranka su kairėje jos pusėje esančiu grūstuvu.
Vaizdas:US Navy 100913-N-2781V-012 Fire Controlman 3rd Class Steven Cody, left, uses a ramrod to clean inside a gun barrel of the Close In Weapons System.jpg|JAV laivo įgulos nariai su CIWS (oro gynybos automatinė patranka) grūstuvu
Vaizdas:Defense.gov News Photo 060123-A-1211S-128.jpg|Velkamosios haubicos vamzdžio valymas su grūstuvu
Vaizdas:Fotothek df tg 0002758 Militärwesen ^ Kriegskunde ^ Geschütz ^ Zubehör.jpg|Patrankos ir jos grūstuvų brėžinys


## Nuorodos

* *Д. Е. Козловский*., История материальной части артиллерии, М, 1946 г.
Boeing 767

**Boeing 767** – ilgų skrydžių, plataus fiuzeliažo dviejų variklių reaktyvinis oro laineris, gaminamas kompanijos Boeing Commercial Airplanes. Tai buvo pirmasis šios kompanijos plataus fiuzeliažo lėktuvas. Jame telpa iki 375 keleivių, skrydžio nuotolis siekia 6385 jūrmyles.

Šio lėktuvo gamyba vyko kartu su siauro fiuzeliažo Boeing 757 modeliu, tad dauguma dalių ir valdymo ypatumų yra panašūs.

Pirmosios šį lėktuvą pradėjo naudoti United Airlines oro linijos 1982 m. rugsėjo 8 d. vietiniams ir tarpkontinentiniams skrydžiams. 1985 m. 767 tapo pirmuoju dviejų variklių lėktuvu, kuriam buvo suteikta licencija reguliariems tarpkontinentiniams skrydžiams. Paskutiniame XX amžiaus dešimtmetyje 767 modelis tapo populiariausiu skrydžiuose tarp JAV ir Europos.

767 modelis tapo pirmuoju dviejų variklių plataus fiuzeliažo lėktuvu, kurio buvo pagaminta daugiau nei 1000. Beveik 600 iš jų yra 767-300ER varianto.

## Šaltiniai
Baroko operos teatras

**Baroko operos teatras** – teatras Vilniuje, viešoji įstaiga, organizuojanti edukacinius projektus, muzikinio scenos meno kūrimą ir jo viešą atlikimą. 

## Teatro istorija Lietuvoje
Baroko operos teatro Lietuvoje pradžia galima laikyti 2014 m. kovo mėn. 14 d., kada Vilniuje, Valdovų rūmuose, buvo pristatyta genialiojo Baroko epochos kompozitoriaus Georg Friedrich Händel oratorija „La Resurrezione” („Prisikėlimas“) LDK valdovų rūmuose. Antroji 2014 m . premjera Antonio Vivaldi ,,Juditos triumfas" ( Juditha triumphans) . Pilnas oratorijos pavadinimas ,,Juditos triumfas prieš Holoferno barbarus". Režisierius Gintaras Varnas, Lietuvos rusų dramos teatre. Koncertinio Antonio Vivaldi ,,Juditos triumfo" atlikimo premjera 2015 m. rugsėjo mėn. 11 d. Lietuvos nacionalinėje filharmonijoje, Vilniuje. 

2016 m. gruodžio 7 dienos Kultūros ministro Šarūno Biručio įsakymu, Baroko operos teatras pripažintas profesionaliu scenos meno teatru. 

2016 m. gruodžio 15 d. Antonio Vivaldi ,,Ištikimoji nimfa premjera, LDK valdovų rūmuose.

2017 m. sausio 26 d. Georg Friedrich Handel ,,Semele premjera. Režisierius Vilius Malinauskas. Lietuvos rusų dramos teatre. 

## Teatro veiklos tikslai

## Vadovai
* Linas Koženiauskas – direktorius
* Juozas Mantas Jauniškis – muzikos vadovas

## Dirigentai
* Juozas Mantas Jauniškis

## Operos solistai

* Lina Dambrauskaitė (sopranas)
* Rūta Vosyliūtė (sopranas)
* Viktorija Miškūnaitė (sopranas)
* Viktoras Gerasimovas (sopraninas)
* Nora Petročenko (mecosopranas)
* Ieva Prudnikovaitė (mecosopranas)
* Mindaugas Zimkus (tenoras)
* Ona Kolobovaitė (sopranas)
* Aistė Pilibavičiūtė (sopranas)
* Andrius Bartkus (tenoras)
* Tadas Girininkas (bosas)
* Diana Tiškovaitė (sopranas)
* Eglė Šidlauskaitė (mecosopranas)
* Renata Dubinskaitė (mecosopranas)
* Vilija Miškūnaitė (mecosopranas)
* Gabrielė Kiršaitė (mecosopranas)
* Romanas Kudriašovas (baritonas)
* Algirdas Bagdonavičius (kontratenoras)

## Orkestras

I smuikai
Vytas Mikeliūnas, Bernardas Petrauskas, Ugnė Jauniškytė, Rima Švėgždaitė, Aistė Birvydaitė
II smuikai
Agnė Švagždytė, Ulijona Pugačiukaitė, Ernesta Vanagaitė, Minadora Šernaitė, Ieva Daugirdaitė
Altai
Birutė Bagdonienė, Dovilė Juozapaitienė, Aistė Miliukienė
Violončelės
Roma Jaraminaitė, Arnas Kmieliauskas
Obojai
Ugnius Dičiūnas, Aistis Gelusevičius
Fleitos
Ieva Baublytė, Vytenis Giknius
Trimitai
Laurynas Lapė, Domas Memėnas
Fagotas
Martynas Mažeika
Basso continuo
Alexander Puliaev, Jonas Kublickas, Robertas Bliškevičius, Vilimas Norkūnas, Balys Vaitkus. 
## Šaltiniai, nuorodos
* Baroko operos teatro tinklalapis
Prisikėlimas (oratorija)

**Prisikėlimas** (it. La resurrezione) – vokiečių kompozitoriaus Georgo Frydricho Hendelio oratorija. 

Pirmą kartą atliktas 1708 m. šv. Velykų sekmadienį Romoje. Šis veikalas iki mūsų dienų išlieka vienas gražiausių ir subtiliausių baroko muzikos perlų.

Lietuvoje premjera įvyko 2014 m. kovo 14 d. Valdovų rūmuose. Įgyvendinant projektą prisidėjo talentingų menininkų kūrybinė grupė. „Prisikėlimas“, kaip svarbus Baroko epochos kūrinys, atliekamas istorinėje Lietuvos Didžiosios Kunigaikštystės valdovų rūmų aplinkoje, tapo itin matomu, svarbiu ir unikaliu muzikiniu įvykiu.

## Aprašymas
Dviejų dalių oratorija nukelia klausytoją į antrąją naktį po Jėzaus Kristaus nukryžiavimo, jos iškalbingoje tekstinėje ir muzikinėje dramaturgijoje susipina spalvingi personažai – dangaus, pragaro ir žemės gyventojai, kurie, vedami talentingojo Hendelio ir libretisto Karlo Sigismondo Kapėčė rankos, pasakoja ne tik biblinę istoriją, bet prabyla ir apie esminius žmonijos, gėrio ir blogio, būties klausimus. Tačiau bene labiausiai žavi muzika, leidžianti klausytojams pajusti tikrąjį baroko skonį: dailiai ornamentuotą, padedantį maksimaliai atsiskleisti solistų balsams ir orkestro tembrams, vienodai jautriai išreiškiantį tiek šviesų barokišką džiaugsmą, tiek ir sielvartą.

## Atlikėjai
* Viktoras Gerasimovas (sopranas)
* Nora Petročenko (mecosopranas)
* Tadas Girininkas (bosas)
* Viktorija Miškūnaitė (sopranas)
* Mindaugas Zimkus (tenoras)
* Baroko operos teatro orkestras 
* dirigentas Juozas Mantas Jauniškis
Um an Nasanas

**Um an Nasanas** () – nedidelė sala Bahreino įlankoje, 4 km į vakarus nuo Bahreino salos. Patenka į Bahreino valstybę (Šiaurės muchafaza). Sala 7 km ilgio, 5 km pločio. Paviršius neaukštas, lygus (iki 12 m aukščio). Salą kerta Karaliaus Fahdo tiltų sistema, jungianti Bahreiną su Saudo Arabija.

Um an Nasanas yra privati karaliaus Hamado bin Isa Al Chalifos valda. Yra dveji rūmai, karališkieji sodai. Įveistos elniaožės gazelės.
Sitra

**Sitra** () – sala Bahreino įlankoje, prie pat šiaurės rytinių Bahreino salos krantų. Priklauso Bahreino Vidurinei muchafazai. Šiaurinė dalis patenka į Tublio įlanką. Sitra tiltais sujungta su Bahreino sala.

Seniau Sitra buvo dykuminga sala su palmių giraitėmis, ūkiais, mangrovių sąžalynais. Dabar visa sala urbanizuota ir industrializuota, joje gyvena ~40 tūkst. žmonių. Yra naftos saugyklos, galutinis dujotiekio į Dahraną taškas. Veikia tarptautinė mokykla, sporto klubas. Dauguma gyventojų – šiitai bahreiniečiai, yra indų, pakistaniečių.

Sitrą sudaro šios gyvenvietės: Markubanas, Vadjanas, Charidžija, Garija, Mahaza, Sfala, Abul Aišas.

## Sportas
* Sitra Club – futbolo klubas;
Marlayne

**Marlayne** (tikrasis vardas *Marleen van den Broek*; g. 1971 m. liepos 1 d.) – olandų dainininkė ir laidų vedėja.

1999 metais dalyvavo Jeruzalėje vykusiame Eurovizijos dainų konkurse. Su pop stiliaus daina „One Good Reason“ ji užėmė aštuntąją vietą.

2000, 2001 ir 2003 m. Eurovizijos konkursų finale paskelbė Nyderlandų taškus. 2001 m. išleido albumą „Meant to Be“.

## Diskografija

### Singlai
* 1999 – *Ik kan het niet alleen* (su Gordon Heuckeroth)
* 1999 – *One Good Reason*
* 2000 – *I Don’t O U Anything*
* 2001 – *I Quit*
* 2001 – *Water for Wine*

### Albumai
* 2001 – *Meant to Be*

## Išnašos


## Nuorodos

* Oficiali svetainė (olandų k.)

|-
Užtaiso maišas

**Užtaiso maišas** (; ) – artilerijoje šilkinis (medvilninis, acetatinis ar kt. tankaus audeklo) maišas (maišelis), paprastai cilindro formos, kuriame būna parako šaunamasis užtaisas. Betūčiame užtaise į maišą sudedamas visas parako užtaisas

Vietoje palaido užtaisų parako ėmus naudoti paraką, supiltą į užtaisų maišus, padidėjo artilerijos šaudymo sparta.. Artilerijos šaudmenys, kuriuose naudojami atskiri užtaisų maišai, vadinami *[[trinaris artilerijos šaudmuo|trinariais artilerijos šaudmenimis]]*, o pabūklų užtaisymas tokiais šaudmenimis – atskiruoju pabūklo užtaisymu.

Užtaisų maišai naudojami nuo XVII a.

Rusijos imperijoje užtaisų maišus ėmė naudoti valdant Petrui I.. Juos pradžioje siūdavo iš medvilninio, lininio ar vilnonio audeklų. XX a. pradžioje juos siuvo vien tik iš šilkinių audinių, nes jų nepažeidžia kandys, jie netįsta nuo didelio svorio ir nerusena (todėl nesukelia pavojaus, kad padegs kitam šūviui įdėta užtaisą).

Audekliniai užtaisų maišai su paraku naudojami ir minosvaidžiuose, pvz., tarybiniame 120 mm pulko minosvaidyje. Jie pritaisomi prie minosvaidžio minos uodeginio strypo, taip padidinant visą šaunamąjį užtaisą ir šūvio nuotolį.


Vaizdas:MSPO2007-35-01.jpg|120 mm minosvaidžio mina su papildomais užtaisais žiediškuose maišeliuose.
Vaizdas:MSPO2007-37-02.jpg|60 mm minosvaidžio mina su papildomais užtaisais
Vaizdas:USMC-100218-M-9426J-003.jpg|Į 120 mm minosvaidžio vamzdį leidžiama mina su papildomo užtaiso maišeliu.

## Nuorodos
Brazilija olimpinėse žaidynėse

**[[Brazilija]] [[olimpinės žaidynės|olimpinėse žaidynėse]]** dalyvauja nuo 1920 m.

## Istorija
1914 m. buvo įkurtas Brazilijos olimpinis komitetas. 1920 m. Brazilija debiutavo olimpinėse žaidynėse. Pirmosiose savo žaidynėse Brazilija laimėjo 3 medalius, po vieną kiekvienos spalvos, visus sportiniame šaudyme. Nuo to laiko šalis dalyvavo visose vasaros olimpinėse žaidynėse išskyrus 1928 m. Nuo 1992 m. šalis reguliariai dalyvauja ir žiemos olimpinėse žaidynėse (populiarus kalnų slidinėjimas, bobslėjus, snieglenčių sportas). Brazilija yra tarp lyderių tinklinio (paplūdimio ir salės), dziudo, buriavimo olimpinių medalių rikiuotėse. Geriausias šalies pasiekimas – 5 aukso medaliai ir 16 vieta medalių lentelėje 2004 m. vasaros olimpinėse žaidynėse.

## Rengtos olimpinės žaidynės
Brazilijoje vyko 2016 m. vasaros olimpinės žaidynės.

Rio de Žaneiras nesėkmingai kandidatavo surengti 1936 m., 2004 m., 2012 m. olimpiadas, o Brazilijos miestui nepavyko laimėti teisės rengti 2000 m. olimpiadą.

## Medalių lentelės

### Medaliai vasaros žaidynėse

### Medaliai žiemos žaidynėse

## Nuorodos
* Brazilijos olimpinis komitetas
Here We Go

**„Here We Go“** – latvių grupės „PeR“ daina, atlikta 2013 m. Eurovizijos dainų konkurse, vykusiame Švedijoje. Dainos kompozitoriai – Ralfs Eilands ir Arturas Burke, teksto autorius – Ralfs Eilands. Atstovams šis pasirodymas nebuvo sėkmingas, pusfinalyje užėmė paskutinę (17) vietą su 13 taškų. Tai buvo trečias kartas, kai Latvija užima paskutinę vietą pusfinalyje, anksčiau tai buvo įvykę 2009 ir 2010 metais.

## Išnašos


## Nuorodos
* Dainos žodžiai
* Dainos vaizdo klipas
Padanga

**Padanga** – automobilio, dviračio, lėktuvo ar kitos transporto priemonės rato viršutinė storos gumos apdanga. Būna masyvi (guminė) ir pneumatinė (su ertme suslėgtam orui).

## Istorija
Seniausios žinomos padangos buvo gamintos iš geležies ir naudotos ant medinių vežimų ir vagonų ratų. 

Apie 1887 m. pirmąją praktiškai panaudotą pneumatinę padangą sukūrė škotų išradėjas ir veterinaras John Boyd Dunlop, kuris išrado padangas savo sūnaus dviračiui. Tiesa, guminę pripučiamą padangą 1845 m. Robertas W. Thomsonas (1822-1773) išrado anksčiau, bet tiems laikams guma buvo per brangi. Automobiliams pneumatines padangas 1895 m. pritaikė André Jules ir Édouardas Michelinai (Prancūzija).

Sintetinė guma išrasta Bayer laboratorijoje, iš jos dabar gaminamos šiuolaikinės padangos. Šiais laikais pasaulyje pagaminama apie 1 milijardą padangų kiekvienais metais.

## Automobilių padangos
Automobilio padangos lemia greitį ir sukibimą su keliu. Trijų tipų: vasarinės, universalios ir žieminės (trijų potipių: dygliuotosios, minkštosios, kietos sudėties).

Padanga sudaryta iš karkaso, kuris yra padangos pagrindas. Karkasas sudarytas iš kelių sluoksnių kordo. Karkaso apsauga nuo mechaninių pažeidimų, sudaryta iš papildomų kordo sluoksnių (nailono, plieno ir kt.). Šonai yra iš apsauginės gumos sluoksnio ir saugo padangą nuo mechaninių pažeidimų ir temperatūros poveikio. Bortai skirti tvirtinti padangai ant ratlankio. Dėl vidinių sluoksnių oras neišeina iš padangos.

Padangų protektorių sudaro guma, kuriai vulkanizuojant suteikiamos reikiamos savybės (atsparumas trinčiai, pjūviams). Jį sudaro:
 
* išilginiai grioveliai – leidžia lankstytis protektoriaus blokams, padanga kabinasi į minkštą dangą,
* grioviai – išstumia vandenį, esantį tarp padangos ir kelio paviršiaus;
* blokeliai – sudaro didžiąją padangos paviršiaus dalį, sukimba su kelio paviršiumi.
* juostelės – užtikrina padangos nuolatinę sankibą su kelio paviršiumi;
* duobutės – šaldo padangą;
* kraštai – automobilio stabilumui posūkyje užtikrinti.

Padangos klasifikuojamos pagal paskirtį, hermetizavimo būdą, oro slėgį, protektoriaus piešinį, kordų išdėstymą karkase, kordo medžiagą, sukimosi kryptį, protektoriaus rašto simetriškumą.

### Dėvėjimasis

## Šaltiniai
Lateksas

**Lateksas** – stabili emulsija polimerinių mikrodalelių vandeninėje terpėje. Gali būti natūralus (gaunamas dažniausiai iš brazilinės hevėjos) arba sintetinis. Dažnai sukelia alergiją.

## Panaudojimas
Lateksą išskiria apie 14 % visų tropinių augalų rūšių. Iš jo dažniausiai gaminami čiužiniai, pirštinės, plaukimo kepuraitės, prezervatyvai, kateteriai ir balionai. Iš kai kurių medžių latekso taip pat gaminama ir kramtomoji guma.
Bad Blood (Bastille daina)

**„Bad Blood“** – britų grupės Bastille daina ir antrasis singlas iš jų debiutinio albumo tuo pačiu pavadinimu. Didžiojoje Britanijoje takelis buvo išleistas kaip singlas 2012 m. rugpjūčio 17 d.

Abu kūriniai „Bad Blood“ ir jo B-pusė „Haunt (Demo)“ įėjo į 2013 m. grupės išleistą „Haunt EP“, kartu su „Pompeii“ ir „Overjoyed“.

## Vaizdo klipas

Dainos vaizdo klipas YouTube tinklapyje buvo išleistas 2012 m. birželio 29 d. Jo trukmė trys minutės ir trisdešimt trys sekundės. Klipą režisavo Olivier Groulx.

## EP dainos
;Skaitmeninė versija
# „Bad Blood“ – 3:32
# „Haunt“ (Demo) – 2:53
# „Bad Blood“ (F*U*G*Z Remiksas) – 3:41(kartu su F.Stokes ir Kenzie May)
# „Bad Blood“ (Mele Remiksas) – 4:21
# „Bad Blood“ (Lunice Remiksas) – 3:53
# „Bad Blood“ (vaizdo klipas) – 3:47

## Pasirodymas topuose

## Išleidimo istorija

## Šaltiniai
Dievų šventė

**Dievų šventė** – italų renesanso dailininko Džovanio Belinio (apie 1435–1516) paveikslas, datuotas 1514 m., kurį vėliau koregavo Ticianas (apie 1488–1576). Saugomas Nacionalinėje Vašingtono dailės galerijoje.

## Istorija

Paveikslą „Dievų šventė“ užsakė Feraros hercohas Alfonsas I d'Estė (1486–1534). Paveikslas buvo skirtas kambariui, vadinamam *Camerino d’Alabastro*, kurį hercogas planavo dekoruoti 6 paveikslais antikinės mitologijos istorijų motyvais. Kambario vieta nežinoma. Spėjama, kad jis galėjo būti koridoriuje, kuris jungė hercogo rūmus su Feraros pilimi. Šio kambario pavyzdžiu Alfonsas I d'Estė tikriausiai paėmė jo sesers, Mantujos hercogės Izabelės d’Estė paveikslais dekoruotą kambarį *studiolo* Mantujoje. Paveikslas yra Džovanio Belinio pasirašytas ir datuotas. Hercogas dėl kitų darbų kreipėsi į Fra Bartolomeo ir Rafaelį. Šie atsiuntė tik po vieną piešinį (Fra Bartolomeo mirė).

Apie 1518 m. hercogas kreipėsi į Ticianą, kuris kambariui nutapė tris paveikslus: „Andrijos bakchanalija“, „Veneros garbinimas“ ir „Bakchas ir Ariadnė“. Kitą bakchanalijų paveikslą sukūrė ir bendrą kambario dekorą baigė Dosas Dosis, kuris tikriausiai kažkiek keitė Belinio paveikslo detales. Žinoma, kad Ticianas 1529 m. lankėsi Feraroje tris mėnesius. Tikriausiai šiuo metu jis koregavo Belinio „Dievų šventę“: nutapė kalną ir ultramarino mėlyną dangų. Ticiano ranką galima pažinti ir kitose paveikslo detalėse. Jo potėpiai platesni ir aliejinių dažų sluoksniai plonesni. 1598 m. Estės prarado Feraros kontrolę ir paveikslai buvo išsklaidyti.

## Tema

„Dievų šventė“ tapyta remiantis Ovidijaus poezijos rinkiniu „Šventės“. Pagal poezijoje pasakojamą istoriją, paveikslo veiksmas vyksta Bakcho šventės metu. Grupė dievų, satyrų, najadžių ir nimfų užmigo po išgertuvių ir linksmybių. Vaisingumo dievas Priapas bandė tuo pasinaudoti ir išprievartauti miegančią nimfą Lotidę. Sužvengus asilui kiti dievai prabudo ir pamatę Priapo kėslus ėmė iš jo juoktis ir šaipytis.

Paveiksle vaizduojami principiniai veikėjai (iš kairės):
Silenas (su asilu), vaikas Bakchas, Silvanas (su spyglių vainiku), Merkurijus (su pasiuntinio lazda), Jupiteris (geriantis, su egide), Persefonė (su geltona cidonija rankoje), Panas (nuogas su švilpyne), Neptūnas (su trišakiu prie kelių), Cerera (su kviečių vainiku), Apolonas (su laurų vainiku ir muzikos instrumentu rankoje), Priapas (prie Lotidės), Lotidė (pačioje dešinėje). Tarp veikėjų yra ir siubliovęs asilas.

## Šaltiniai
* Nacionalinė Vašingtono dailės galerija 
* Bruce, Cole. Titian and Venetian painting, 1450–1590. Westview Press, – 1999. ISBN 0-8133-9043-5. p. 34-37
Oscar Loya

**Joseph Oscar Loya** (g. 1979 m. birželio 12 d. Indio, Kalifornija) – amerikiečių dainininkas ir Brodvėjaus muzikinio teatro atlikėjas.

Loya kartu su Aleksu Kristensenu atstovavo Vokietijai 2009 m. Eurovizijos finale Maskvoje, Rusijoje. Su daina „Miss Kiss Kiss Bang“ užėmė 20 vietą iš 25 dalyvių.

2009 metais išleido debiutinį albumą „Heart 4 Sale“.

## Diskografija

### Albumai
* 2009 – *Heart 4 Sale*
* 2011 – *Beast*

### Singlai
* 2009 – Miss Kiss Kiss Bang
* 2012 – Learn Something New

## Išnašos


## Nuorodos

* Oficiali svetainė

|-
All This Bad Blood (Bastille albumas)

**All This Bad Blood** – išplėsta Bastille debiutinio albumo „Bad Blood“ versija. Ji buvo išleista 2013 m. lapkričio 25 d. kaip dviejų dalių albumas, į kurį įeina anksčiau negirdėtos bei perdainuotos dainos. Pagrindinis albumo singlas „Of the Night“ 2013 m. spalio 11 d. buvo išleistas skaitmeniniu formatu.

### Apie albumą

### Albumo dainos

## Šaltiniai
Čiužinys

**Čiužinys** – kūną palaikantis minkštas baldas. Lovos dalis, nors kartais naudojama ir vietoj pačios lovos. Pagrindinė čiužinio užduotis – užtikrinti pakankamai taisyklingą kūno padėtį stuburo atžvilgiu miego metu, priimti ir paskirstyti žmogaus svorį ir kūno linijas, atpalaiduoti raumenis ir nedidina apkrovų sunkesnėms arba daugiau atsikišusioms kūno dalims. Čiužinių tipai: spyruokliniai, poliuretano, lateksiniai, ortopediniai. Taip pat egzistuoja ir netradicinių čiužinių rūšys: oro, vandens.
Mia Martini

**Mia Martini** (tikrasis vardas *Domenica Bertè*; 1947 m. rugsėjo 20 d. – 1995 m. gegužės 11 d.) – italų dainininkė ir kompozitorė.

Pirmuosius įrašus įrašė Mimì Bertè slapyvardžiu, bet netrukus ji nusprendė pakeisti į Mia Martini.

Kaip profesionali dainininkė, debiutavo 1971 metais, išleisdama pirmąjį albumą „Oltre la collina (Más allá de la colina)“, kuris tapo vienas svarbiausių albumų per savo karjerą.

Ji atstovavo Italijai Eurovizijos dainų konkurse du kartus – 1977 m. su daina „Libera“ ir 1992-aisiais su „Rapsodia“.

## Diskografija
* 1971: *Oltre la collina*
* 1972: *Nel mondo, una cosa*.
* 1973: *Il giorno dopo*
* 1974: *È proprio come vivere*
* 1975: *Sensi e controsensi*
* 1975: *Un altro giorno con me*
* 1976: *Che vuoi che sia… se t’ ho aspettato tanto*
* 1977: *Per amarti*
* 1978: *Danza*
* 1981: *Mimì*
* 1982: *Quante volte… ho contato le stelle*
* 1983: *Miei compagni di viaggio*
* 1989: *Martini Mia*
* 1990: *La mia razza*
* 1991: *Mi basta solo che sia un amore*
* 1991: *Mia Martini in concerto*
* 1992: *Lácrime*
* 1992: *Rapsodia «Il meglio di Mia Martini»*
* 1994: *La música che mi gira intorno*

## Nuorodos

* Biografija  (italų k.)

|-
Alkamenas

**Alkamenas** (, V a. pr. m. e.) – senovės graikų skulptorius, klasikinės epochos atstovas, kilęs iš Lemno salos. Dirbo Atėnuose, jo mokytojas ir galimas konkurentas buvo Fidijas. Alkamenas buvo žinomas dėl kruopštumo ir darbų užbaigtumo, pagal antikinius šaltinius mažai ką tenusileisdamas savo mokytojui kūrė dievų atvaizdus iš marmuro, bronzos, aukso ir dramblio kaulo, iš kurių žinomesnės buvo Hefaisto ir „Sodų Afroditės“ statulos.

Graikų keliautojas Pauzanijas mini, kad Alkamenas buvo vieno iš Dzeuso šventyklos Olimpijoje frontonų autorius, tačiau tai chronologiškai ir stiliškai yra neįmanoma.

Prieš graikams kolonizuojant Lemno salą, buvo užsakyta Atėnės skulptūra. Kolonija galėjo klestėti tik taikoje, todėl būsimieji kolonistai pageidavo ramios, šventiškos, malonios deivės atvaizdo. Skulptūros buvo dvi, rinkimai vyko Atėnų akropolyje. Konkuravo Alkamenas ir Fidijas su savo sukurta „Atėne Lemniete“. Kol abi statulos buvo ant žemės, visi gyrė Alkameno darbą. Fidijo Atėnė atrodė nenatūraliai ištįsusi, su ilgu kaklu ir rankomis, todėl užsakytojai pasirinko Alkameno padarytą skulptūrą. Fidijas paprašė palaukti ir užkelti skulptūras ant aukštų postamentų (pamatų). Užkėlus statulas, visi pamatė, kad Fidijo „Atėnė Lemnietė“ yra normali, o Alkameno, – lyg susitraukusi. Tuomet visi žiūrėję suvokė, kad Fidijas žinojo, kaip pasikeis aukštai pastatyta skulptūra. Taip Alkamenas pralaimėjo varžybas.

Alkamenui priskiriamas „Propilėjų Hermis“, stovėjęs Atėnų akropolyje, kurio kopija rasta Pergame, dabar eksponuojamas Stambulo archeologijos muziejuje. Originalus kūrinys yra marmurinė Akropolio skulptūra „Proknė ir Itijas“, esanti Akropolio muziejuje. Luvre laikoma Afroditės permatomais drabužiais statula yra galima jo garsiosios „Sodų Afroditės“ kopija. Anot Pauzanijo, Atėnų agoroje stovėjo Alkameno sukurta Arėjo skulptūra, kuri dabar siejama su „Borgezių Arėju“, esančiu Luvre.

## Išnašos
Overjoyed (Bastille daina)

**„Overjoyed“** – britų grupės Bastille daina. Ji buvo išleista 2012 m. balandžio 27 d. kaip pirmasis oficialus grupės singlas pasirašius kontraktą su „Virgin Records“. Tai taip pat buvo ir pirmasis singlas iš grupės debiutinio albumo „Bad Blood“.

Kadangi kūrinio reklamai nebuvo skirta pakankamai dėmesio, takelis nepateko į Didžiosios Britanijos topą. Tai vienintelė į topus nepatekusi grupės daina.

Takelis taip pat buvo įtrauktas į pačios grupės 2011 m. išleistą „Laura Palmer EP“ bei 2013 m. tik JAV išleistą „Haunt EP“.

## Vaizdo klipas

Dainos vaizdo klipas YouTube tinklapyje buvo išleistas 2011 m. lapkričio 3 d. Jį režisavo Courtney Phillips. Klipo trukmė – trys minutės ir keturiasdešimt penkios sekundės. Tai pirmasis grupės vaizdo klipas ir, kaip ir EP, kuriame daina iš pradžių ir buvo išleista, yra stipriai įkvėptas TV serialo „Twin Peaks“. Jame pasirodo mergina, tikėtina, vaizduojanti serialo veikėją Laura Palmer, kuri palieka savo kambarį su knyga, naktį eina miesto gatvėmis į mišką, kuriame vėliau knygą užkasa. Kelis kartus ji matyti ir stovinti prie ežero miško viduryje (kaip ir pavaizduota ant singlo viršelio).

Po klipo premjeros, populiariosios muzikos leidinys „Q“ pristatė dainą kaip savo 'Dienos takelį' 2012 m. kovo 7 d.

Internete galima rasti ir keletą skirtingų grupės, gyvai atliekančios kūrinį Copped Hall salėje, klipų. Dainos Distance remiksas taip pat turi atskirą vaizdo klipą.

## EP dainos
;Skaitmeninė versija
# „Overjoyed“ – 3:24
# „Sleepsong“ – 3:40
# „Overjoyed“ (Yeasayer remiksas) – 4:09
# „Overjoyed“ (Distance remiksas) – 5:05
# „Overjoyed“ (Ghostwriter remiksas) – 3:50
# „Overjoyed“ (Detour City Redux) – 4:14
# „Overjoyed“ (vaizdo klipas) – 3:43

## Išleidimo istorija

## Šaltiniai
Plaukimo kepuraitė

**Plaukimo kepuraitė** – tvirtai prigludęs galvos apdangalas, kuris dėvimas plaukimo metu baseinuose ar atviro vandens plaukime. Dažniausiai gaminamos iš silikono, elastano ar latekso.

Plaukimo kepuraitės apsaugo baseinų vandens filtrus nuo užsikimšimo plaukikų plaukais, apsaugo sportininkų plaukus nuo sušlapimo ir kontakto su chloruotu vandeniu, saugo nuo vandens patekimo į ausis. Ilgesnių plaukimų metu padeda išlaikyti šilumą. Sportinio plaukimo atstovams padeda greičiau plaukti.
Elastanas

**Elastanas** arba **spandeksas** – sintetinis pluoštas, kuris žinomas dėl savo didelio elastingumo. Sukurtas 1959 m. JAV. Dažniausiai naudojamas tekstilės pramonėje: liemenėlių, diržų, pirštinių, džinsų, kojinių gamyboje. Dažnai naudojamas sporto kostiumuose, ypač plaukime, slidinėjime, imtynėse, dviračių sporte, tinklinyje, bėgimo varžybose.
Witloof Bay

**„Witloof Bay“** – Belgijos džiazo grupė, kurios nariai dainuoja *[[a cappella]]* stiliumi. Įkurta 2005 m. Briuselyje. Grupę sudaro šeši nariai iš visų Belgijos (Valonijos, Flandrijos ir Briuselio) regionų. 2007 metais išleido debiutinį albumą „Witloof Bay“.

2011 m. vasario 12 d. grupė pasirinkta atstovauti Belgijai 2011 m. Eurovizijos dainų konkurse, kuris gegužės mėnesį vyko Diuseldorfe (Vokietija). Pusfinalyje su daina „With Love Baby“ užėmė 11 vietą ir į finalą nepateko.

## Diskografija

### Albumai
* Witloof Bay (2007)

### Singlai
* With Love Baby (2011)

## Nuorodos
* Oficiali svetainė 

|-
Pirštinė

**Pirštinė** – aprangos detalė, skirta žmogaus rankai, delnams ir pirštams pridengti, šildyti ar apsaugoti. Pirštinės dažnai naudojamos įvairiose profesijose apsaugai (pavyzdžiui, nuo elektros), produkcijos gamyboje (pavyzdžiui,  higienai palaikyti ruošiant maistą).
 
Kovinės gladiatorių pirštinės senovės Romoje padėdavo geriau sugriebti aliejumi išteptą priešininko kūną.  Šarvinės pirštinės naudotos Viduramžiais, kaip šarvų detalė rankų apsaugai mūšiuose. Iš monarcho ar karaliaus gauta pirštinė reiškė ypatingą malonę, tuo tarpu numesta riteriui po kojomis - kvietimą dvikovai. Pirštinės buvo naudojamos ir ritualiniuose veiksmuose, šį ceremonijų atributą vėliau perėmė katalikų bažnyčia.  
 
Atsiradus tekstilės pramonei, pirštinės tapo mados aksesuaru ir statuso simboliu. Pirmosios pirštinių manufaktūros buvo įkurtos Prancūzijoje, vėliau išplito ir kitose šalyse. Napoleono Bonaparto laikais madingomis tapo alkūnes siekiančios damų pirštinės, kurios iki pat XX a. pr. buvo neatskiriama garderobo dalimi. Aukštuomenės damos privalėjo viešumoje nešioti pirštines. Iki šių dienų laikomas nemandagiu tas vyras, kuris paduoda kitam ranką nenusimovęs pirštinės. Tuo tarpu moterims tai leidžiama.
Balionas

**Balionas** – lankstus maišelis, pripildytas dujomis (heliu, vandeniliu, deguonimi, diazoto monoksidu ar tiesiog oru). Balionai dažniausiai gaminami iš gumos, latekso, neopreno ar nailono. Pirmykščiai balionai būdavo gaminami iš išdžiovintų gyvūnų šlapimo pūslių. Pirmąjį guminį balioną 1824 m. sukūrė anglų mokslininkas Michael Faraday.

## Taip pat skaityti
* Oro balionas
Šovinių popierius

**Šovinių popierius** () – tvirtas sunkus aukštos kokybės popierius, iš kurio XIX a. gamino popierinius šovinius, o dabar naudojamas kaip popierius piešimui ar spaudai, taip pat iš jo gamina tvirtus vokus.

Tai nedengtas popierius, dabar paprastai gaminamas iš balintos sulfatinės plaušienos. Plaušiena jam paprastai gaminama iš medienos įmaišant esparto.

Dabar šovinių popieriaus yra daug atmainų. Populiariausias šis popierius yra baltas, šiurkštoku paviršiumi, pagal gramatūrą nuo lengvo iki vidutinio. Piešimui pieštuku skirtas toks popierius turi kietesnį paviršių, kad būtų galima saugiai trinti trintuku. Kitos rūšys gali turėti vienokį ar kitokį atspalvį (kreminį, smėlinį ir pan.).

Gramatūra būna 110, 130, 140, 150, 170, 180, 220, 250, 300 g/m².

Šovinių popieriumi kartais vadinamas ir kitoks šovinių gamyboje naudojamas popierius.

## Nuorodos

* TheFreeDictionary entry
Things We Lost in the Fire

**„Things We Lost in the Fire“** – šeštasis britų indie roko grupės Bastille singlas iš jų debiutinio albumo „Bad Blood“. [2013 m. [rugpjūčio 23 d. kūrinys buvo išleistas vinilinės plokštelės bei skaitmeniniu pavidalais. Takelį grojo abi populiariausios Didžiosios Britanijos radijo stotys, BBC Radio 1 ir BBC Radio 2. 2013 m. rugsėjo 15 d. daina pasiekė 28 vietą UK Singles Chart tope.

## Vaizdo klipas

Dainos vaizdo klipas buvo nufilmuotas Kėdainiuose, Lietuvoje (AB „Lifosa“ fosfogipso kalnuose prie Medekšių) ir YouTube tinklapyje patalpintas 2013 m. liepos 13 d. Klipą režisavo Noar Aloni.

## EP dainos
;Skaitmeninė versija
# „Things We Lost in the Fire“ – 4:00
# „Icarus“ (gyvai iš Queens' koledžo, Kembridžo) – 3:14
# „Things We Lost in the Fire“ (TORN remiksas) – 5:23
# „Things We Lost in the Fire“ (Tyde remiksas) – 4:50
# „Things We Lost in the Fire“ (vaizdo klipas) – 4:15
# „Things We Lost in the Fire“ (gyvai iš Queens' koledžo, Kembridžo) (vaizdo klipas) – 4:06

;Vinilinė plokštelė
# „Things We Lost in the Fire“ – 4:00
# „Icarus“ (gyvai iš Queens' koledžo, Kembridžo) – 3:14

## Išleidimo istorija

## Šaltiniai
Neoprenas

**Neoprenas** – sintetinis chloropreno kaučiukas. Savybės – nedegus, stipresnis už natūralų kaučiuką ir atsparesnis aliejams bei tirpikliams. Naudojamas guminėms žarnoms, tarpikliams, specialiems kostiumams gaminti. Iš neopreno gaminami povandeninio nardymo ir vandens sporto kostiumai, medžiokliniai kostiumai, ortopediniai gaminiai, prekes apsaugančios pakuotės. Neoprenas sukurtas 1930 m. amerikiečių kompanijos DuPont laboratorijoje. Po metų buvo pradėtas medžiagos komercinis platinimas *dupreno* pavadinimu.
Of the Night

**„Of the Night“** – britų alternatyvaus roko grupės Bastille daina, išleista 2013 m. spalio 11 d. kaip pagrindinis singlas iš „All This Bad Blood“, debiutinio grupės albumo „Bad Blood“ perleistos versijos. Kūrinys debiutavo antroje UK Singles Chart topo vietoje ir pakilo į topus keliose kitose šalyse.

## Dainos priešistorė ir išleidimas

„Of the Night“ yra dviejų XX a. 9-ojo dešimtmečio šokių aikštelės hitų, italų Eurodance grupės Corona 1993 m. kūrinio „The Rhythm of the Night“ ir 1992 m. Vokietijos Eurodance grupės Snap! dainos „Rhythm Is a Dancer“, mišinys. Pirmąkart takelis buvo įtrauktas į Bastille perdainuotų dainų rinkinį „Other People’s Heartache“, kuris nemokamam atsisiuntimui buvo išleistas 2012 m.

Vėliau „Of the Night“ buvo panaudota reklaminiame ITV šou „Dancing on Ice“ 8 sezono klipe. Pirmąsyk dainą per radiją 2013 m. spalio 9 d. pagrojo Huw Stephens BBC Radio 1 laida, o skaitmeniniu formatu ji buvo išleista 2013 m. spalio 11 d. 2013 m. lapkričio 15 d. pasirodė „Of the Night“ EP, į kurį įėjo trys dainos remiksai ir gyvo garso „Oblivion“ įrašas.

## Kritikų vertinimas

Idolator tinklaraštininkas Mike Wass rašė, jog iš dviejų šokių aikštelės hitų mišinio tikėjosi „optimistiško vakarėlio hito“, tačiau Bastille „perkonstravo dainas į grėsmingą vidurnakčio lopšinę“. Jis užbaigė teigdamas, kad „Of the Night“ yra „tamsus ir susimąstyti priverčiantis brangakmenis“.

Click Music žurnalistas Paul Leake įvertino kūrinį penkiomis iš penkių žvaigždučių ir pavadino jį „vienu iš labiausiai įkvepiančių perdainuotų dainų versijų“, pridėdamas, kad jis pažadina „naivią nostalgiją 90-ųjų šokių muzikos tyrumui“ ir „laviruoja tarp niūrios širdgėlos ir tylaus intensyvumo“.

Digital Spy Robert Copsey rašė: „Ant popieriaus, Dan Smith ir Ko. rūškanos ir niūrios įrašų melodijos primena karjeros savižudybę, bet kadangi taip tikrai nėra, šitoks drąsus sprendimas parodo, jog visas jų sunkus darbas pamažu pradeda atsipirkti ir leidžia pamažu išlįsti iš savo nišos“.

## Komercinė sėkmė
Nors pagal savaitės vidurio topo rodmenis daina galėjo tapti pirmuoju grupės singlu numeris vienas, kūrinys debiutavo antroje UK Singles Chart topo vietoje, pardavęs 80 257 kopijas per pirmąją savo savaitę, – vos 660 kopijų mažiau nei Lily Allen „Somewhere Only We Know“ versija. Tai buvo arčiausios 2013 m. rungtynės dėl pirmosios vietos Didžiosios Britanijos topuose.

## Vaizdo klipas

Oficialus dainos vaizdo klipas YouTube tinklapyje buvo išleistas 2013 m. spalio 9 d. Jį režisavo Dave Ma (kuris anksčiau dirbo su „Foals“, Ghostspoet ir Delphic). Klipe kaip pagrindinis veikėjas, policijos detektyvas, lankantis nusikaltimų vietas, pasirodo amerikiečių aktorius James Russo (vaidinęs filmuose „Once Upon a Time in America“, „Django Unchained“). Vaizdo klipe taip pat galima pamatyti dainuojančius lavonus. Idolator žurnalistas Mike Wass pavadino klipą „ko gero niūriausiu metų vaizdo klipu“.

## EP dainos

### Riboto leidimo vinilinė plošktelė
2013 m. lapkričio 18 d. „Of the Night“ buvo išleista 1000 kopijų riboto leidimo viniliniu formatu.

## Šaltiniai